****

**RUHNU VALLAVALITSUS**

Teade Ruhnu vallas Kotka kinnistu 04.08.2025 nr. 7.-1.2./25/28-1

üldplaneeringut muutva detailplaneeringu

kehtestamise kohta

Vastavalt planeerimisseaduse § 139 alusel teavitab Ruhnu Vallavalitsus Kotka kinnistu detailplaneeringu kehtestamisest.

Ruhnu vallas Kotka kinnistu üldplaneeringut muutev detailplaneering kehtestati Ruhnu Vallavolikogu 31.07.2025 a otsusega nr 12.

Planeeringuala suurus on 5645 m2. Planeeringualana mõistetakse ja hõlmab Saare maakonnas, Ruhnu vallas, Ruhnu külas asuvat Kotka (katastritunnusega 68901:001:0120, maatulundusmaa 100%) kinnistut.

Detailplaneeringu koostamise eesmärk on ehitusõiguse määramine elamu ja abihoonete püstitamiseks, liikluskorralduse põhimõtete, tehnovõrkude ja -rajatise asukoha määramine. Detailplaneeringuga kavandatakse üksikelamumaa krunt, millele on lubatud püstitada üks elamu ja kaks abihoonet ehitisealuse pinnaga kokku 400 m2. Lisaks on lubatud püstitada kuni 20 m2 hooneid kuni kolm. Lubatud katuseharja kõrgus maapinnast on elamul 8 m ja abihoonel 6 m.

Detailplaneeringuga tehakse ettepanek üldplaneeringu muutmiseks juhtotstarbe ja katastriüksuse sihtotstarbe osas ning planeeringualale määratakse hoonestatud ala juhtotstarve ja elamumaa sihtotstarve.

Planeeritav krunt asub Ruhnu küla elamuala naabruses vahetult hoonestatud alade kõrval, kus hoonestuse moodustavad nii aastaringsete elanike kodud kui ka hooajalised elamud. Samuti asub planeeritav krunt avaliku tee ääres, seega on juurdepääs krundile tagatud. Kavandatav hoonestus moodustaks ühtselt toimiva terviku olemasoleva lähipiirkonna hoonestusega ja toimiks kui küla elamuala laiendamine. Küla serva elamu rajamine on loogiline jätk küla suurendamiseks ja sisuliselt ainuke võimalus elamualade suurendamiseks. Planeeritav elamu võimaldab Ruhnu valda elama asuda täiendavatel elanikel.

Detailplaneeringu realiseerimisega negatiivset mõju looduskeskkonnale ei kaasne.

Planeeringuga on võimalik tutvuda Ruhnu Vallavalitsuse kodulehel – www.ruhnu/detailplaneeringud.

Lugupidamisega,

Raimet Figol

Vallavanem

Edastatud:

1. AS Kuressaare Veevärk
2. Elektrilevi OÜ
3. Päästeamet
4. Keskkonnaamet
5. Maa- ja Ruumiamet
6. Transpordiamet